[image: image1.jpg]HALIMOHANEH ABOPELL HA KYNTYPATA - K/TOH BAPHA
GECTUBAAEH U1 KOHTPECEH ITEHTHP - BAPHA




КИНОПАНОРАМА "ИТАЛИЯ ДНЕС"
16 – 19 декември 2016
Италианският културен институт организира кинопанорама „Италия днес" във Варна за първи път. От 16 до 19 декември 2016 г. ще бъдат прожектирани четири филма от страната на Марчело Мастрояни и София Лорен, излезли в последните 2-3 години. Прожекциите се провеждат в зала „Европа” на Фестивален и конгресен център.
Актьори като ПИФ, Раул Бова, Франческо Панофино ще радват от големия екран варненци и гостите на града в дните преди Коледа.

Всички филми са с български субтитри, а входът е свободен.
16 декември - зала "Европа" - 18 ч.
"МАФИЯТА УБИВА САМО ПРЕЗ ЛЯТОТО"  

2013, 90 мин.

Режисьор: Пиерфранческо Дилимберто ПИФ
В ролите: ПИФ, Алекс Бисконти, Барбара Табита, Кристиана Капотонди, Джиневра Антона, Нини Брускета и др.

Артуро е роден в деня, в който актуалният за момента мафиот Вито Чанчимино става кмет на града. Неговите опити да спечели сърцето на своята любима още от ученическите години Флора са трагикомични. Чрез тази нежна и едновременно забавна любовна история, публиката ще бъде емоционално въвлечена в най-драматичните събития в съвременна Италия.
17 декември - зала "Европа" - 18 ч.
"НАРИЧАХА ГО JEEG ROBOT"  

2015, 112 мин.

Режисьор: Габриеле Майнети
В ролите: Клаудио Сантамария, Антонио Трупо, Даниеле Тромбети, Франческо Формикети и др.

Енцо се е докоснал до радиоактивно вещество. Благодарение на случайна катастрофа, той разбира, че има свръхчовешки възможности. Мрачен, интровертен, затворен в себе си, Енцо приема дарбата на новите си способности като благословия за кариерата му на престъпник. Всичко се променя, когато среща Алесия, убедена че той е героят от известен японски манга-комикс.
18 декември - зала "Европа" - 18 ч.
"БИЛА ЛИ СИ НА ЛУНАТА?"  
2015, 90 мин.

Режисьор: Паоло Дженовезе
В ролите: Раул Бова, Лиз Солари, Нино Фрасика, Сабрина Импачаторе и др.

Гуия е на 30, работи в престижно модно списание, кара скъпа спортна кола, пътува с частен самолет и живее между Милано и Париж. Има всичко или поне така си мисли, докато един ден не се озовава в едно малко селце в южна Италия. Там тя се сблъсква с Ренцо - очарователен фермер - и така разбира, че единственото нещо, което й липсва, е любовта.
19 декември - зала "Европа" - 18 ч.
"РОДИНА"  
2014, 88 мин.

Режисьор: Феличе Фарина
В ролите: Франческо Панофино, Роберто Читран, Карло Джузепе Габардини и др.

Салваторе, работник във фабрика, защитава работното си място и своето достойнство с цената на живота си. Неговата среща с другите персонажи разказва за ситуацията в Италия през последните 30 години: времена на пропуснати възможности, предадени надежди и трагедии, рокади и игри на властта.
